Гэта маленькая, худзенькая бабулька з выцвілымі ад часу вачыма, якія выпраменьваюць дабрыню, – сімвал праваслаўнага асяродку Докшыц. Яе заўсёды можна сустрэць там, дзе адбываюцца царкоўныя падзеі. Калі яна чытае “Псалтыр” па нябожчыку, адпраўляе яго ў апошні шлях, родныя спакойныя: усё будзе зроблена так, як патрабуе канон. А між іншым прыгажуня і камсамолка Марыя прыйшла да Веры толькі ў сталым узросце пасля сур’ёзных жыццёвых выпрабаванняў.